Publication: Magyar Közlöny
Issue: MK-2000-112 (Year: 2000, Number: 112)
Era: 1990-2004
Section: a 32/1997. (X. 28.) NM rendelethez
Paragraph Index: 47

a 32/1997. (X. 28.) NM rendelethez I. Az ágazati azonosító rendszer felépítése Minden új egészségügyi szolgáltató és egységei a működés engedélyeztetése során az ÁNTSZ illetékes megyei intézetétől kap azonosítót. Az egészségügyi szolgáltatók ágazati azonosító rendszere azonosítja az egészségügyi szolgáltatókat és az általuk nyújtott szakfeladatokat és szervezeti egységeiket, valamint az önálló egészségügyi szolgáltatókat, háziorvosi és egyéb alapellátókat. A szolgáltató 9 jegyű azonosítót kap. Több telephely és/vagy székhely esetén az azonosító első négy karaktere mindig azonos a szolgáltató első engedélyében feltüntetett négy jeggyel. Kódszám: jelsorozat (az első 2 pozícióban számjegy, ezt követően lehet betű is), amely kerület vagy megyekód (II. rész), ellátás kódja, szakma kódja (III. rész). Azonosító: kód- és sorszámokból felépített 9 jegyű jelsorozat, amely a szolgáltatót, valamint annak szervezeti egységeit országosan azonosítja. Az ágazati azonosító az egészségügyi szolgáltatók szakmai besorolásán alapul, az ágazati adatszolgáltatás céljaira szolgál. Nem váltja fel az államigazgatási rendszerben használt egyéb azonosítókat. Ezt az azonosítót kell alkalmazni az egészségügyi szolgáltatásokról készülő jelentésekben és egyéb dokumentációkban a szolgáltatást nyújtó egészségügyi intézmények és munkahelyek, valamint a további egészségügyi szolgáltatást igénylő, beküldő orvosi munkahelyek azonosítására. A) Egészségügyi intézetek — Fekvőbeteg-intézetek és integrált intézeteik. — Önálló járóbeteg-szakellátó intézetek. — ÁNTSZ megyei, fővárosi intézetei. — Egyéb intézetek. Az azonosító felépítése: Hossza 9 pozíció Az intézet egyedi azonosítója: 1—4. pozíció: az első 2 pozíció a megye, fővárosi kerület kódja a tevékenység helye szerint (II. rész alapján), ezt követi az intézet sorszáma. Az egyetemek jelölése a 3. pozíción a „4-es” számjegy használatával történik. Példa:

Source: https://magyarkozlony.hu/hivatalos-lapok/c4e4386d9e9718b18f29a6814654e01379a6c889/dokumentumok/bad043d0c0ec33f1274d749ebe4a93e9d24f5456/letoltes